Υπότιτλοι του DVD {<%>} Επιμέλεια - Διορθώσεις - Συγρονισμός Sakis_68@Original*21 #by Kom...# {<%>}
ΕΡΑΣΤΕΣ ΜΕΤ' ΕΜΠΟΔΙΩΝ
Αν προσπαθούσες, θα κατάφερνες να βγεις με κάποιον.
Δε θέλω να βγω με κανέναν.
Το 80% των γυναικών που λένε ότι δε θέλουν να βγουν...
είναι πολύ μοναχικές, Όντρι.
Δε θα βγω ραντεβού λόγω κάποιας έρευνας.
Φτιάχνει το δέρμα. Βελτιώνεται όταν βγαίνω ραντεβού.
Πάντα βγαίνεις ραντεβού.
- Ενώ εσύ... - Σταμάτησα να το κουβεντιάζω.
Αυτό είναι;
Απίθανο επαρχιακό σπίτι περίπου 1.000 τετραγωνικών...
χωρίς τον κήπο. Τι δουλειά κάνετε;
- Εξαρτάται απ' την περίσταση. - Κι η φίλη σας;
Ήρθα για παρέα.
Αυτή η άποψη της τραπεζαρίας βγήκε πρόσφατα...
στο περιοδικό "Μανχάταν Ιντέριορς".
- Τι κρεμόταν εκεί; - Πίνακας του Τζον Σάρτζεντ.
Ο κ. Χάρισον έχει σπουδαία συλλογή. Δεν πωλείται με το σπίτι.
Ελάτε από 'δώ...
Το ταβάνι φιλοτεχνήθηκε από τον εγγονό του Τσαρλς Θορπ.
- Αυτό δεν ήταν φτηνό. - Αποδίδει η διαφήμιση.
Ο κ. Χάρισον έβγαλε 30 εκατ. μόνο απ' τον Χουντίνι.
Ακολουθήστε με...
Σάρα, δε νομίζω ότι σου κάνει το σπίτι. Είναι λίγο στενάχωρο.
Αυτό σκέφτηκα να πω. Εξάλλου, έμαθα ό,τι ήθελα.
Οι πίνακες λείπουν απ' την τραπεζαρία...
Ο πίνακας της Κασάτ αντικαταστάθηκε από αντίγραφο.
Πάνω απ' το πιάνο υπάρχει αφίσα από το Φεστιβάλ του Α. Χάμπτον.
Αρκετά μικρότερης αξίας του πίνακα που ήταν εκεί.
Κι αυτά τα τερατουργήματα στο χολ δεν είναι του Τζιμ Μπέικον.
Η απάτη του Χάρισον θα αποκαλυφθεί και θα δώσει εκατομμύρια.
Σε κάποια άλλη.
Δεν καταλαβαίνω. Τι χαίρεσαι;
Να κερδίζω.
Ευχαριστώ για σήμερα, μαμά.
Σου έχω ζητήσει να μη λες αυτή τη λέξη δημοσίως.
Τον διπρόσωπο, τον ψεύτη!
Δε μου αρέσει η κοροϊδία. Ίσως τους έκρυψε, ή τους πούλησε...
Θα μάθουμε.
Έχω αντιμετωπίσει τον Χόφμαν σε παρόμοιες καταστάσεις.
Είναι καλός δικηγόρος, μα ξέρω πώς κινείται.
- Είναι κακό αυτό; - Όχι, δεν έχει σημασία.
Απλώς ο άντρας σου πήρε άλλο δικηγόρο. Τον Ντάνιελ Ράφερτι.
- Δεν τον ξέρω. - Ούτε εγώ.
- Είναι καινούριος εδώ. - Αγχώνομαι.
Ηρέμησε, μην ανησυχείς καθόλου.
Ένας νέος στη Ν. Υόρκη δεν προλαβαίνει να ενημερωθεί.
Μην ανησυχείς καθόλου.
Δεν έχω χάσει τέτοια υπόθεση.
Όλα θα πάνε καλά. Δεν υπάρχει πρόβλημα.
Όλα είναι εντάξει. Είσαι μια χαρά.
Έτοιμη;
Αυτός είναι ο καινούριος δικηγόρος του Γκάρι;
Όντρι Γουντς. Εκπροσωπώ την κα Χάρισον.
- Όντρι Γουντς... - Σωστά. Για την κα Χάρισον.
Έχω ακούσει καλά λόγια.
Αυτό ήταν ευχάριστο...
Ξέρω ότι τώρα πήρατε την υπόθεση, μα σας ενημερώνω...
Έχετε κάτι εδώ...
Ευχαριστώ. Τέλος πάντων, όπως έλεγα...
κάποια περιουσιακά στοιχεία που αποκτήθηκαν κατά το γάμο...
έχουν χαθεί, οπότε υπολόγισα επακριβώς τα χαμένα...
Χιονούλα...
- Δε συμβιβάζομαι. - Δε μίλησα για συμβιβασμό.
Εκτός, φυσικά, αν θέλετε να μου δώσετε...
αυτό, που θα 'ναι το κέρδος μου απ' τη δίκη. Συν τα έξοδα.
- Τότε, μιλάμε. - Θα αστειεύεστε.
Δοκίμασέ το. Καλή τύχη.
Δεσποινίς Γουντς, σωστά;
Καλημέρα...
Έχω ευχάριστα νέα. Ο αντίδικος είναι παράφρων.
Σηκωθείτε. Εκδίκαση της υπόθεσης Νο. 32.
Παρακαλώ, καθίστε και μην ομιλείτε.
Η δικαστής Αμπράμοβιτς. Χωρισμένη. Αυστηρή με τους άντρες.
Καλημέρα, κυρίες και κύριοι...
Κύριε Ράφερτι... Βλέπω ότι γυρίσατε στην Ανατολική Ακτή.
Σας είπα ότι ο ήλιος της Καλιφόρνια πειράζει το δέρμα.
Έβαζα ενυδατική όπως με συμβουλέψατε, κυρία πρόεδρε.
Θα ακούσω τις αρχικές αγορεύσεις.
Κυρία πρόεδρε, αιτούμαι αναβολής.
Προσέξαμε ότι έχουν εξαιρεθεί κάποια περιουσιακά στοιχεία.
Κυρίως έργα τέχνης.
Να παρέμβω, κα πρόεδρε;
Εννοείτε πίνακες, γλυπτά και τέτοια πράγματα;
- Πίνακες όπως αυτός; - Για την ακρίβεια, ναι.
Όπως αυτός ο Σίσλεϊ; Ή αυτός... ο Μορισό;
Κι εδώ τι έχουμε;
Τζον Σάρτζεντ, μάλιστα.
Δε μου αρέσουν. Αν ήμουν στη θέση του κι εγώ θα τους έδινα.
Αυτό έκανε ο κ. Χάρισον. Τους έδωσε όλους. Πριν λίγο καιρό.
Ανώνυμα, ασφαλώς, σε διακεκριμένο μουσείο.
Εκπλήσσομαι που η κα Χάρισον δε σας το είπε.
Βλέπετε, η υπογραφή της είναι στο έγγραφο δωρεάς.
Και τώρα που το θυμήθηκα, κα πρόεδρε αιτούμαι αναβολής.
Μόλις ανέλαβα την υπόθεση και δεν την έχω μελετήσει.
Για παράδειγμα, έχω απόδειξη...
για έξι διαμονές 28 ημερών...
στο κέντρο αποτοξίνωσης Πίνεϊ Γουντς...
για θεραπεία της κυρίας Χάρισον από εθισμό στο σεξ.
Θα ήθελα να το ερευνήσω.
- Σας δίνω μια εβδομάδα. - Ευχαριστώ, κα πρόεδρε.
Έξι μήνες για εθισμό στο σεξ;
- Ο ψυχίατρός μου ήταν καλός. - Πρέπει να μιλήσουμε.
Δε φταίω εγώ που η Μαίρη Χάρισον είναι πανηλίθια.
Θα μάθαινα ότι ο Χάρισον έδωσε τα έργα.
Γι' αυτό ζήτησα αναβολή. Απλώς με πρόλαβε ο Ράφερτι.
Θέλεις να πεθάνει;
- Κοινωνικά, εννοώ. - Δεν ξέρω...
Δεν έχω αντιμετωπίσει όμοιό του.
Είναι πολύ αντι... κάτι.
Δεν καταλαβαίνω αν στάθηκε τυχερός ή αν είναι όντως καλός.
- Ίσως είναι και τα δύο. - Ευχαριστώ, μητέρα.
- Τι τρως; - Λαχανικά...
- Είναι όμορφος ο Ράφερτι; - Δεν πρόσεξα.
Εξάλλου, δεν είναι ο τύπος σου. Είναι ενήλικος.
Γρήγορα, το Κανάλι 6.
Ξεκίνησε η εκδίκαση διαζυγίου του Γκάρι "ο Κοριός" Χάρισον.
Στο Κανάλι 6, μαμά.
Διακυβεύονται περίπου 97 εκατομμύρια δολάρια.
Βρήκαμε τον Ντάνιελ Ράφερτι, δικηγόρο του Χάρισον, σήμερα.
Τα αιτήματα της κυρίας Χάρισον είναι εξωφρενικά.
Για τα προϊόντα του κ. Χάρισον επιστρέφονται χρήματα...
όχι για τον ίδιο.
Απίστευτο. Μόλις ήρθε στην πόλη και χειραγωγεί τον Τύπο.
- Και δεν πρόσεξες αν είναι ωραίος; - Πάρε με αργότερα.
Στον πατέρα της έμοιασε.
Το προγαμιαίο σύμφωνο θα μας φέρει σε συμφωνία.
Η κυρία Χάρισον έχει ελπίδες όσες και το χιόνι στην κόλαση.
Εντάξει, κύριε Ράφερτι.
Δέχομαι την πρόκληση.
Γιατί δεν εκπλήσσομαι;
ΝΤΑΝΙΕΛ ΡΑΦΕΡΤΙ 2ος ΟΡΟΦΟΣ
Ευχαριστώ, Μπένι. Αν έρθουν άλλα, άσ' τα έξω απ' την πόρτα.
Έγινε, κύριε Ράφερτι.
Με συγχωρείτε...
- Περπατάω εδώ! - Ψάχνεσαι να σκοτωθείς;
Κι είχε την καλοσύνη να πάρει τη θέση του Έρον Σουέντλιν...
μια απ' τις πιο πετυχημένες δικηγόρους της Ν. Υόρκης.
Αριστούχος του Γέιλ, συνέταιρος στους Κατς, Κόεν και Φελπς.
Η Όντρι Γουντς.
Μικρός που είν' ο κόσμος...
Κι άλλος ένας συνήγορος που ήρθε την τελευταία στιγμή.
Κάποιοι λένε ότι η μέθοδος είναι η τρέλα του...
Άλλοι λένε ότι η τρέλα είναι η μέθοδός του.
Έχει δικηγορήσει στο Σικάγο, στη Βοστόνη, στο Λος Άντζελες...
και μάλλον έχει τελειοποιηθεί, διότι δεν έχει χάσει ποτέ δίκη.
Ο αργοπορημένος... Ντάνιελ Ράφερτι.
Πάντα μοιάζεις με ξέστρωτο κρεβάτι;
Είτε με αντιπάθησες για ανεξήγητους λόγους...
είτε με φλερτάρεις. Τι ισχύει;
Θα σου δώσω ένα στοιχείο. Το πρώτο ήταν πιο σωστό.
- Ποιο ήταν το δεύτερο; - Τι γυρεύεις εδώ;
Θα μπορούσες τουλάχιστον να 'σαι ευγνώμων.
Ο φίλος μου ο Λάιμαν χρειαζόταν αντικαταστάτη.
Με ρώτησε αν ξέρω ενδιαφέροντα δικηγόρο.
Τυχαίνει να σε βρίσκω πολύ ενδιαφέρουσα.
Εσύ;
Είμαι εδώ χάρη σε...
Βγαίνεις...
Σας συμβουλεύω, το διαζύγιο δε χρειάζεται να 'ναι αγωνιώδες.
Δείτε το ως εξέταση του συναισθηματικού λαβυρίνθου...
που λέγεται ανθρώπινες σχέσεις.
Ευχαριστούμε. Μας διαφωτίσατε.
Θες ένα;
Και τώρα, ας ακούσουμε τον Ντάνιελ Ράφερτι.
Σειρά μου... Έχω ψίχουλα;
Ευχαριστώ... Καλή σας μέρα. Καλά τα είπατε, δις Γουντς.
Όμως, η δική μου γνώμη είναι η εξής.
Οι δικηγόροι είναι αποβράσματα.
Οι δικηγόροι διαζυγίων, όμως, είναι μύκητες αποβρασμάτων.
Το διαζύγιο είναι η νεκροψία του νεκρού γάμου.
Εκπροσωπούμε αυτούς που ανακάλυψαν ότι έχουν πάθος...
να διεκδικήσουν, αλλά που δεν το είχαν στο γάμο.
Πού ήταν αυτό το πάθος κι ο αγώνας...
όταν χρειάζονταν για να σώσουν το γάμο;
Μη ρωτάτε. Δεν είναι δική μας δουλειά.
Σε όλους αρέσουν οι "κοριοί". Στο διαζύγιο τους χρησιμοποιούν.
Είναι σπουδαίοι για παρακολούθηση ερωτύλων αντρών...
ή άπιστων γυναικών.
Λόγου χάρη...
μια μηχανή τόσο μικρή...
μπορεί να τραβήξει φωτογραφία τόσο μεγάλη.
Δεν είναι εκπληκτικό; Δεν είναι απίστευτα καθαρή;
Σίγουρα κι εσείς πίσω βλέπετε τα λουλούδια στο μαντίλι της.
Δε χρειάζεται πια να βασιζόμαστε στα βίντεο.
Με τα ψηφιακά απαλλασσόμαστε από τα παλιά συστήματα...
και πετυχαίνουμε άριστη ποιότητα εικόνας.
Σίγουρα αυτό το πρόσωπο...
δεν κατάλαβε ότι την έπιασαν στα "πράσα".
Να θυμάστε. Κανείς από μας...
δεν ασχολήθηκε με τα διαζύγια από αγάπη.
- Νομίζω ότι σου αρέσει. - Τρελάθηκες;
Μητέρα σου είμαι... Όταν δεν είμαστε μπροστά σε άλλους.
Πονάει, μα ήδη έχω αποτελέσματα.
Μοιάζω με έφηβη.
- "Τρακαρισμένη", αλλά έφηβη. - Δεν έκλεισα μάτι για χάρη του.
Θα τον πιάσω στον ύπνο και θα τον χτυπήσω όπου θέλω.
Μόνο πρόσεχε. Δεν έχεις χάσει σημαντική υπόθεση.
- Ούτε κι εκείνος. - Κι αυτό είναι πρόκληση.
Συγγνώμη...
Το βρήκα. Θα ζητήσω συγγνώμη.
Απ' τον Ράφερτι; Γιατί; Δεν έκανες κάτι κακό.
Δε θα το περιμένει. Είναι η τέλεια στρατηγική.
Η συγγνώμη είναι στρατηγική χειραγώγησης, όπως...
η συγχώρηση ή η γενναιοδωρία. Θα πέσει στην παγίδα.
Δεν είναι απ' τη Νέα Υόρκη.
Είσαι τόσο αξιαγάπητη όταν ετοιμάζεσαι για επίθεση.
Ήρθα να ζητήσω συγγνώμη.
Μπήκες στον κόπο να χτυπήσεις. Δεν κάνεις διάρρηξη συνήθως;
Ξεκαρδιστικό. Δεν έκανα διάρρηξη.
Αν δεις την κασέτα παρακολούθησης... Πόσο παρανοϊκός είσαι;
...θα δεις ότι το γραφείο ήταν ανοιχτό κι ήθελα να μιλήσουμε.
Σου ζητώ συγγνώμη για την παρεξήγηση.
- Δεν ξέρω τι να πω. - Καλό θα ήταν το "πέρασε".
Πέρασε...
Είσαι τυχερός που δε σε μηνύω για τραυματισμό απ' τις κούτες.
Γκίμπσον εναντίον Μάστερς. "Δόλιες συνθήκες εργασίας".
Τραυματίστηκες;
Έσπασα το νύχι μου. Άνοιξε το δώρο σου.
Για δες... Πολύ ωραία.
Υπέθεσα ότι θα θες μία χωρίς λεκέ.
Ενδιαφέρουσα υπόθεση. Έβγαλες ωραίο λόγο χθες.
Πολύ προκλητικό. Έκανε το διαζύγιο να φαίνεται αθώο.
Παίρνω την ευθεία οδό. Χρησιμο- ποιώ το νόμο, όχι θεατρινισμούς.
Είναι καλή ιδέα να μιλήσουμε. Λοιπόν, ας το κάνουμε.
Να τα πούμε δειπνώντας. Αφού το πρότεινες...
το πρωτόκολλο λέει ότι πρέπει να με πας, δε νομίζεις;
Ή μπορούμε να φάμε εδώ. Έχω Σνίκερς.
Λέσλι, μπορείς να κλείσεις το τραπέζι μου στο "Φορ Σίζονς";
Εγώ επιλέγω.
Αρκεί να μην είναι έξω. Υπάρχει 65% πιθανότητα να βρέξει.
Βαρομετρικό χαμηλό έρχεται απ' τα Βορειοδυτικά.
Παρακολουθώ τον καιρό.
Τι συναρπαστική που είσαι...
Λατρεύω αυτό το μαγαζί. Είναι τόσο ρομαντικό.
Τι ήταν αυτές οι αηδίες περί πάθους στο γάμο που έλεγες;
Δε λες στους πελάτες σου να τα βρουν και να πάνε σπίτι τους.
Κάθε υπόθεση με πείθει ότι ο γάμος είναι παλαιομοδίτικος.
Καταλαβαίνω...
Αυτό έχεις να πεις; Καταλαβαίνεις;
Καταλαβαίνω πολλά. Βγαίνεις με κανέναν;
Καταλαβαίνεις πολλά; Βγαίνω; Τι συνειρμός είν' αυτός;
Αμφιβάλλω.
Αυτό καταλαβαίνεις; Ότι δε θα μπορούσα να βγαίνω;
Θα μπορούσα. Πίστεψέ με.
Και πολύ μάλιστα. Δε φτάνουν οι μέρες για όλα τα ραντεβού μου.
Τι σημαίνει αυτή η κίνηση;
Δε βγαίνεις με κανέναν. Γιατί όχι;
Αφού ρωτάς, τι είναι τα ραντεβού;
Δοκιμαστικά γάμου.
Είπες ότι ο γάμος είναι παλαιομοδίτικος.
Και γι' αυτό δε βγαίνω ραντεβού. Τέλος συζήτησης.
Εσύ; Βγαίνεις με κάποια;
- Μα μόλις έληξες τη συζήτηση. - Την ανοίγω πάλι.
Εννοείς, εκτός από απόψε;
Απόψε κάνουμε επαγγελματική συνάντηση.
Σοβαρά;
Η πρώτη μου απάντηση είναι πάντα αληθινή.
Είναι κανόνας μου.
Η πρώτη απάντηση κάποιου είναι πάντα η αλήθεια.
Συμφωνώ, όμως, δεν μπορούμε να συμβιβαστούμε;
Να πούμε ότι βγήκαμε ιδιωτική συνάντηση.
Δεν αλλάζει τίποτα. Η δουλειά είναι δουλειά.
Δεν το εννοείς αυτό;
Μην πας να με ψυχολογήσεις με το εγωιστικό...
και στενόμυαλο "εγώ" σου.
Δεν υπάρχει σύντομος δρόμος ψυχανάλυσης για το κρεβάτι μου.
Κοίτα, ιατρικά απόβλητα σε ποτήρι.
Δεν έχει ομπρελίτσα;
Να το πιεις. Είναι παλιά Κουβανική παράδοση.
Πριν τη μονομαχία, οι αντίπαλοι πίνουν μαζί Χουέβο ντε Τσίβο.
Σημαίνει, "το ότι προσπαθώ να σε σκοτώσω"...
"δε σημαίνει ότι δε σε αγαπώ και δε σε σέβομαι".
- Τι στο καλό ήταν αυτό; - Το "Μπαλάκι της Κατσίκας".
Έβαλα "μπαλάκι" κατσίκας στο στόμα μου;
Είναι κεράσι. Κοίτα, είναι πετροκέρασο.
Μήπως είναι βαρύ;
Καθόλου. Ας πιούμε κι άλλο.
Είναι "θανατηφόρο".
Σερβιτόρα...
Φέρατε ομπρέλα, κυρία "Μετεωρολόγε";
Εξήντα πέντε τοις εκατό; Αν έλεγες 85 ή 90...
Εσύ χρειάζεσαι το 25%, ενώ εγώ όχι.
Γι' αυτό εσύ κι εγώ χρειαζόμαστε διαφορετικά ποσοστά...
διότι αν το δικό μου 65% και το δικό σου 85%...
Είμαι λίγο μεθυσμένη.
Τουλάχιστον θα έχουμε κι οι δυο πονοκέφαλο στη δίκη το πρωί.
Τι τρέχει μ' εσένα κι αυτήν; Μούδιασε το στόμα μου.
Δε νιώθω τίποτα. Εσύ;
Αυτό το ένιωσα πάντως.
Εσύ;
Θεέ μου... Τι έκανα;
Καφέ;
Έχουμε δίκη σε 45 λεπτά. Τα ρούχα είναι στο στεγνωτήριο.
Φορούσα εσώρουχο. Αυτό το θυμάμαι.
- Έκανα κάτι που θα μετανιώσω; - Ελπίζω όχι.
Τουλάχιστον κι οι δύο θα έχουμε τα χάλια μας στη δίκη.
Έτοιμη;
Τι συμβαίνει;
Λες πάντα ότι είμαι χάλια. Δε σου αρέσει; Ωραία η γραβάτα.
Ενενήντα επτά εκατομμύρια δολάρια κι όμως,...
επικαλείται άθλιο συμφωνητικό που είναι και ύποπτο.
Δικαιούται τη μισή του περιουσία και ποσοστό απ' τα κέρδη του.
Δεν το εννοείτε αυτό.
Συγγνώμη που διακόπτω, λέτε ότι αφού είναι μεγάλο το ποσό...
η πελάτισσά σας δικαιούται περισσότερα;
Δεν είχατε αυτή τη στάση χθες. Αν θυμάστε τη χθεσινοβραδινή...
στάση σας.
Μιλάω, σήμερα το πρωί, για δύο πρώην συζύγους.
Που μοιράστηκαν 8 χρόνια.
Για σύζυγο σε ιδιωτικές στιγμές που ενέπνεε τον άντρα της.
Μα τι είπατε; Ήταν ευφυές. Το έγραψα κάπου...
"Το ότι είναι ιδιωτικό δεν αλλάζει τίποτα".
- "Η δουλειά είναι δουλειά". - Πώς τολμάτε!
Πιστεύω το εξής.
Σύμφωνα με την πολιτεία, η κυρία υπέγραψε συμφωνητικό...
που θεωρώ νόμιμο.
Το δικαστήριο θεωρεί ότι τα περιουσιακά στοιχεία...
θα μοιραστούν σύμφωνα με ό,τι υποδεικνύει.
Ό,τι κι αν συμβαίνει μ' εσάς τους δυο, βρείτε τα έξω.
Ήταν μεγάλη επιτυχία...
Μισό λεπτό...
Όντρι, στάσου.
Στάσου, μισό λεπτό.
Άσε με να σου εξηγήσω. Σε παρακαλώ...
Λειτουργείς χωρίς ηθική και δε θα έχω ενδοιασμούς.
Δεν κατάλαβες, έτσι; Σου έκανα κομπλιμέντο.
Με ανάγκασες να παλέψω με βρόμικο τρόπο. Τόσο καλή είσαι.
Κράτα τις γλύκες για τη δικαστίνα. Μου οφείλεις συγγνώμη.
Όπως αυτή που ζήτησες εσύ χθες;
Ήθελα να σε μαλακώσω. Και σε άφησα να με ξελογιάσεις.
- Εσύ άφησες εμένα; - Πληγώθηκες, κύριε Ράφερτι;
Το χθεσινό βράδυ ήταν ξεχωριστό Μην το χαλάς επειδή νίκησα.
Πρέπει να σκληρύνεις λίγο.
Αν πληγωνόμουν από καθέναν που ξάπλωσα, θα ήμουν τρελή.
Το χρειάζεσαι αυτό;
"Ξάπλωσα"; Είπες "ξάπλωσα";
Στα σκαλιά των δικαστηρίων. Τον 21ο αιώνα.
- Και πόσους έχεις "ξαπλώσει"; - Κανέναν. Δεν είναι αυτό το θέμα.
Κοίτα με. Δεν ξέρω γιατί...
είσαι ανίκανη να παραδεχτείς ότι κάποιος σου αρέσει.
Κάποια μέρα θα ξυπνήσεις με βέρα στο χέρι...
και θα χαίρεσαι που παντρεύτηκες.
Απλώς λυπάμαι που η σχέση μας κατέληξε τόσο ανήθικη.
Ήθελες να ασχοληθείς με διαζύγια. Νόμιζες ότι θα 'ναι ωραία;
Τα νέα σχέδια της Σερίνα.
Της Σερίνα. Είναι η πιο μοντέρνα νέα σχεδιάστρια.
Ασφαλώς την ξέρεις. Είναι γυναίκα του Θορν Τζέιμσον.
Του τραγουδιστή των Νιντλς.
Υπέγραψε συμβόλαιο με μεγάλη δισκογραφική.
Ογδόντα τρισεκατομμύρια...
Η Σερίνα καταλαβαίνει ότι στις γυναίκες δεν πάνε οι ώμοι.
Θα πάρει σίγουρα Νόμπελ. Τουλάχιστον...
Συγκεντρώσου, Όντρι.
Ο κ. Χάρισον είπε ότι του ενέπνευσα τη νέα του εφεύρεση.
- Λέγεται Συμπιεστής Χαρτιού. - Πήρατε ποσοστά απ' αυτό;
Όχι, κάθε άλλο. Μου έφτασε που κέρδισα την υπόθεση.
Ο καβγάς σας στο δικαστήριο με τη συνήγορο Γουντς...
συζητιέται στον κύκλο των νομικών.
Τι να πω; Η Όντρι Γουντς είναι...
Είναι η καλύτερη δικηγόρος που έχω γνωρίσει.
Ελπίζω μόνο να φτάσω την εξυπνάδα της.
Είναι πραγματικά θαυμάσια.
Μόλις εκδώσατε αυτό το βιβλίο για τα διαζύγια.
"Σε Χαρές Και Σε Λύπες: Οδηγός Για Καλό Διαζύγιο".
Πότε έγραψε βιβλίο;
Είμαστε έξω απ' το πιο σπουδαίο διαζύγιο μετά του Γ. Χάρισον.
Το διαζύγιο του μπασκετμπολίστα Αντάμο Σαντέλα.
Έχουν αναλάβει δυο "πίτμπουλ" των διαζυγίων...
η Όντρι Γουντς κι ο Ντάνιελ Ράφερτι που πάλι αντιμάχονται.
Μόλις βγήκε η απόφαση. Σταθείτε, μου λένε ότι βγαίνει.
Πώς νιώθεις που κέρδισες;
Είμαι τυχερός που έχω την καλύτερη δικηγόρο της πόλης.
Σε μια υπόθεση που είχε τόσες αδιακρισίες για τον ενάγοντα...
σας θαύμασαν για την ηθική σας.
Πρέπει να μελετάς, να ερευνάς κάθε πλευρά του νόμου...
να δουλεύεις πολλές ώρες. Πρέπει να 'σαι έτοιμος για όλα.
Ένα έχω μάθει. Στο δικαστήριο δεν πρέπει να ρεζιλεύεσαι.
Ένσταση. Ο συνήγορος βγάζει συμπεράσματα.
Απορρίπτεται.
Η αντίδικος γελιέται, αν πιστεύει...
Άσχετο, κ. Ράφερτι.
Εδώ είναι όλα τα ντοκουμέντα.
Οι βιντεοκασέτες είναι άσχετες.
- Ένσταση, κυρία πρόεδρε. - Απορρίπτεται πάλι, δις Γουντς.
Κατεβείτε, κ. Ράφερτι. Δεσποινίς, το δικαστήριο δε νοιάζεται...
για τη γνώμη σας για τις κάλτσες του κ. Ράφερτι.
Η αντοχή της δίδας Γουντς στο αλκοόλ δεν έχει σχέση.
Αν θέλω να παρακολουθήσω τσακωμούς και βωμολοχίες...
θα πάω στους συγγενείς μου στο Σκαρσντέιλ. Καταλάβατε;
Ο καιρός θα ψυχράνει Βόρεια της Βοστόνης...
στο Μέιν και στη Νέα Αγγλία.
Δεκαέξι βαθμοί στο Μπέρλιγκτον...
Δεν είμαι εδώ. Αφήστε μήνυμα. Κι αν ήμουν, δε θα απαντούσα.
Ξέρουμε κι οι δυο ότι αυτό δεν αληθεύει.
Συγγνώμη που ενοχλώ, μα έχει συννεφιά...
κι είπα μήπως είχες πληροφορίες...
για το τι ώρα θα βρέξει.
Αν θες να σ' αφήσω ήσυχη, θα το κάνω, μα είναι κρίμα.
Να προσέχεις...
- Είσαι εκεί... - Ναι, να με αφήσεις ήσυχη.
- Είπα ότι θα σε αφήσω ήσυχη. - Το ξέρω. Σου λέω ότι το θέλω.
- Δεν το εννοείς αυτό. - Πίστεψέ με.
Για το πρώτο ή για το δεύτερο; Έχω μπερδευτεί.
Δεν ξέρω γιατί. Στείλε μου την κασέτα.
- Θα φάμε μαζί; - Δεν πεινάω.
- Δεν εννοούσα τώρα. - Ούτε κι εγώ.
Πρέπει να κλείσω.
Αυτό κάνεις τα Σαββατόβραδα;
Τρως και βλέπεις τον καιρό;
Έχω εισιτήρια για τους Νιντλς. Πάμε.
Το σεξ, τα ναρκωτικά και το ροκ αρέσουν σ' εσένα, όχι σ' εμένα.
Θεέ μου... Νομίζω ότι κουφάθηκα.
Είσαι καλά;
Θες να μου μιλήσεις;
Είναι κόπανος. Τον μισώ!
Πηδάει ό,τι του κάτσει!
Αν δεν τον χωρίσω, θα τον σκοτώσω!
Να σου δώσω μια συμβουλή;
Είσαι πολύ μικρή. Οι σχέσεις θέλουν προσπάθεια.
Πολλά ζευγάρια έχουν δυσκολίες.
Μπορούν να ξεπεραστούν. Το διαζύγιο είναι η τελευταία λύση.
Ξέρω απ' αυτά.
Φοράς λάθος την μπλούζα μου. Φοριέται έξω απ' τον ώμο.
Έχεις ωραίους ώμους.
Είσαι η Σερίνα;
- Άρα, ο άντρας σου είναι... - Ο κόπανος στη σκηνή.
Να σου δώσω την κάρτα μου.
Θέλω να ξέρετε ότι αν επιλέξετε τους Κατς, Κόεν και Φελπς...
φροντίζω τους πελάτες μου.
Θεωρούμαστε η καλύτερη νομική εταιρεία.
Μακάρι να ήσασταν οι χειρότεροι για να τον ξεκοιλιάσετε.
Κι αυτό γίνεται.
Στην Όντρι και στη πελάτισσά της, τη Σερίνα.
Και στα λεφτά που θα μας φέρει.
Δεν είναι ακόμα σίγουρο.
Ο κύριος μου ζήτησε να σας στείλω αυτό.
Τι είναι αυτό;
Δεν έχετε πιει "Μπαλάκι Κατσίκας";
- Γεια, τι γίνεται; - Άργησες, αλλά δεν πειράζει.
Με συγχωρείτε μια στιγμή.
Λες να είναι πράγματι "μπαλάκι κατσίκας";
Δις Γουντς, βλέπω ότι γιορτάζετε. Θα καθίσετε μαζί μας;
- Ήθελα να χαιρετίσω τη Σερίνα. - Είστε κι εσείς θαυμάστρια;
Σερίνα, η Όντρι Γουντς. Η Σερίνα είναι πελάτισσά μου.
- Δυστυχώς, χωρίζει. - Ναι, το ξέρω.
Υποθέτω ότι μαθεύονται αυτά.
Το ξέρω διότι νόμιζα ότι θα προσλάμβανε εμένα.
Καλό το βλέμμα. Έκανες πρόβα στον καθρέφτη;
Αποφάσισα να πάρω άλλον.
Στη συνάντηση μού είπες ότι δε χρειάζεται να κάνουμε φασαρία.
Μετά διάβασα το βιβλίο του. Τον Ντάνι θέλω.
Θα κόψει τα "μπαλάκια" του Θορν και θα τα κάνει σκουλαρίκια.
Ειλικρινά, η δις Γουντς ξέρει να κόβει "μπαλάκια".
Συγγνώμη, δεν το εννοούσα έτσι.
Πληροφοριακά, αυτό το σακάκι δε φοριέται με ζώνη.
Επιστρέφω αμέσως.
Έκλεψες τη Σερίνα για να με τσαντίσεις.
Πέρασε μέσα. Το Νο.2 είναι ελεύθερο, νομίζω.
Δεν έκλεψα τίποτα. Διάβασε το βιβλίο μου κι ήρθε.
Δε σε πιστεύω.
Αυτό, δυστυχώς, είναι δικό σου πρόβλημα.
Όμως, δε λέω ψέματα. Δεν τα εγκρίνω. Πότε σου είπα ψέμα;
Ένα θα σου πω.
Αν την ανέλαβες για να με τσαντίσεις, δε θα τα πάμε καλά.
Χειρότερα απ' ό,τι τώρα. Τότε, θα σου πω κι εγώ κάτι.
Αν μπορούσες να απαλλαγείς απ' την παράνοιά σου για λίγο...
θα έβλεπες ότι μπορούμε να συνυπάρξουμε.
Και δεν εννοώ επαγγελματικά.
Μην ξεχάσεις να πλύνεις τα χέρια σου.
Θες να κάνεις παγκόσμιο ρεκόρ;
Γεια σας, κορίτσια.
Μπείτε στη σειρά.
Θα σας εξυπηρετήσω όλες.
Πώς σε λένε, μικρούλα; Έτσι έλεγαν τη σκυλίτσα μου.
Πόσο καιρό είσαι θαυμάστρια;
- Σ' αγαπώ, Θορν! - Κι εγώ, μωρό μου.
Βλέπεις, Μπάρι; Έχω κι αριστοκρατικές θαυμάστριες.
- Τι θα ήθελες εσύ; - Εσένα θέλω.
Ωραία ατάκα. Μου αρέσει.
Ευθεία, χωρίς σαχλαμάρες. Του γούστου μου.
Πες μου τι θα κάνουμε, κούκλα.
Άκου τι θα κάνουμε, κούκλε.
Έχεις αφοσιωμένη σύζυγο.
Όμως, την απατάς, λες ψέματα και ξοδεύεις για πόρνες.
Την αφήνεις κι αναγκάζεται να ζητήσει διαζύγιο.
Αυτή είναι η ατάκα του αντιδίκου. Ευθεία...
χωρίς σαχλαμάρες. Του γούστου σου.
Η γυναίκα σου προσέλαβε τον 2ο καλύτερο δικηγόρο στην πόλη.
Κάποιος πρέπει να πει τη δική σου άποψη...
και να σε παρουσιάσει γλυκό σαν φράουλα.
Μου αρέσουν οι φράουλες.
Και μου αρέσει το στιλ σου.
Ξέρεις τι σκέφτομαι; Να συνεχίσουμε τη συζήτηση σπίτι μου.
Ξέρεις τι σκέφτομαι εγώ; Καλύτερα να μη σκέφτεσαι.
Θα πονέσει τόσο που θα εύχεται...
Πριν με γνωρίσει, δεν ήξερε τι είναι επαγγελματική απόφαση.
Εξηγήστε ότι αυτό γίνεται για να αποφευχθεί ο πόνος.
Συμβουλεύστε τον ότι οι απειλές με διευκολύνουν.
Κόψ' του τα "μπαλάκια"!
Αν πειστεί η δις Γουντς να πούμε για περιουσιακά στοιχεία.
Δεν έχει. Εγώ βγάζω λεφτά για τα κουρέλια της!
Αυτό να το πεις στη Νικόλ Κίντμαν. Τα φόρεσε στα Όσκαρ.
Ο κ. Ράφερτι θα συμφωνεί ότι απαιτείται λεπτότητα.
Απ' αυτόν; Είμαι γυναίκα του και δε μου είπε καν...
ότι έβαλε σκουλαρίκι με κρανίο και κόκαλα στην άκρη του...
Έμαθα αρκετά...
Ξέχνα το. Δε θέλω τα λεφτά του.
Βγάζω καλά λεφτά. Ένα μόνο θέλω.
Το Κάσλον Κλίτε.
Κάπου το είδα αυτό. Τι είναι;
Το πιο μαγικό μέρος στον κόσμο.
Το κάστρο μας στην Ιρλανδία. Είναι σαν παραμυθένιο.
Ελάτε...
Κι εδώ είναι...
Εδώ είναι που κάνουμε πρόβες με τα παιδιά του συγκροτήματος.
Εδώ παίζω με τα φρουτάκια μου. Νιώθω τυχερός!
Χρυσός... Χρυσός...
Χρυσός, ασημένιος... Τίνος είναι αυτός Δεν είναι δικός μου.
Δεν είχα συνέλθει ακόμα τότε. Ήμουν ακόμα λίγο...
ηλίθιος...
Έχει κάπου 100 δωμάτια. Ίσως και λιγότερα.
Η Σερίνα κρατά ένα για το χόμπι της. Της αρέσει να ράβει.
Τον αγαπώ...
- Δεν είναι υπέροχη; - Είναι όλος δικός μου!
Μάλλον ήταν μαστουρωμένη.
Ίσως μπορέσεις να το χρησιμοποιήσεις αυτό.
Ελάτε να δείτε τα αμάξια μου.
Αυτό θέλεις, λοιπόν. Το Κάσλον Κλόισε.
Αυτό θέλεις;
Σημαίνει "Κάστρο του Ροκ".
Πόσο καλύτερο θα μπορούσε να είναι το όνομα;
Όταν το έμαθα, ήθελα να το αποκτήσω.
Εσύ αποφάσισες να αγοράσεις το Κάστρο του Ροκ;
Είπα στον Θορν να ζήσουμε εκεί.
- Εσύ αποφάσισες για την αγορά; - Ναι, τηλεφώνησα στον μεσίτη.
Γεια σου, συνήγορε.
Ίσως κι εγώ έχω καλά νέα.
Μάλλον αυτή η υπόθεση θα λήξει με ειρηνικό τρόπο.
Κινδυνεύουμε να επικρατήσει ειρήνη.
Αυτό θα με ευχαριστούσε.
Κι εμένα...
Μίλησα στην πελάτισσά μου. Θέλει μόνο...
Πηγαίνετε στην Ιρλανδία...
μιλήστε με το προσωπικό και θα μάθουμε.
ΙΡΛΑΝΔΙΑ
Κατάλαβα. Θέλετε να νοικιάσετε αυτοκίνητο;
Γι' αυτό ήρθα, κ. Ο'Κάλαγκαν.
Ήρθατε στο κατάλληλο μέρος.
Μόνο που το θέμα είναι ότι δεν είμαστε ανοιχτά τις Τρίτες.
Δεν είμαι εδώ τις Τρίτες.
Ξέρω τι σκέφτεστε. Αφού δεν είμαι εδώ τις Τρίτες...
και δεν ανοίγουμε Τρίτες...
τότε πώς ενώ σήμερα είναι Τρίτη εγώ είμαι εδώ;
Εξαρτάται απ' το πώς το βλέπεις.
Φυσιολογικά...
"Αφού είναι Τρίτη κι εγώ δεν είμαι εδώ"...
"έστω κι αν είναι Τρίτη"...
"ελάτε κάποια άλλη μέρα που να μην είναι Τρίτη"!
Με συγχωρείτε...
Ευχαριστώ πολύ. Μπορείτε... Πού το βρήκες αυτό;
Καλή σου μέρα.
Πας στο Κάσλον Κλίτε; Έλα μέσα.
Μαζί σου;
Δεν είναι πολύ μακριά. Ακολουθείς αυτό το δρόμο...
και μετά από 8 μίλια θα δεις πινακίδα...
για τη "Σκάλα του Διαβόλου". Το κάστρο είναι στην άλλη πλευρά.
Πού το βρήκες;
- Απ' τον κ. Ο'Κάλαγκαν. - Δεν ανοίγει τις Τρίτες.
Το δανείστηκα απ' τον κύριο Ο'Κάλαγκαν το χασάπη, πιο κάτω.
Είναι θείος του κ. Ο'Κάλαγκαν με τα αμάξια και κάθε Τρίτη...
Δε θέλω να μάθω.
Είναι πανέμορφα...
Αν αγγίξεις τον ορίζοντα, φτάνεις στο τέρμα του ταξιδιού.
- Του Τζέιμς Τζόις; - Όχι, του θείου μου του Κλάιβ.
Μα επίσης βαθυστόχαστο, δε συμφωνείς;
Μου χάλασε την ηρεμία.
Τι θα πω στον Ο'Κάλαγκαν;
Η ομίχλη δεν είναι το πιο απίστευτο φαινόμενο;
Σε βραχώδεις περιοχές...
η θερμοκρασία των βράχων είναι χαμηλότερη απ' του εδάφους...
και τι συμβαίνει, μετεωρολόγε;
Είναι μεσάνυχτα.
Ξέρω ότι χαθήκαμε λίγο, μα είμαστε κοντά.
Είμαστε πολύ κοντά. Νομίζω...
Στάσου...
Κοίτα εκεί. Ένα παλιό τροχόσπιτο.
Νομίζω ότι σταθήκαμε τυχεροί. Κοίτα μήπως ανάψεις κάτι.
Μετά θα σου ετοιμάσω ένα μπάνιο και θα μαγειρέψω.
- Είμαστε μαζί. Θα συνεργαστούμε. - Ναι, προς το παρόν.
Βρομάει...
Τελικά, καλά τα καταφέραμε.
Εγώ δε βρήκα φως;
Συγγνώμη. Δεν ξέρω τι θα έκανα χωρίς εσένα.
Πώς τα καταφέρνεις; Γράφεις βιβλία...
βγαίνεις στην τηλεόραση, εμφανίζεσαι στο δικαστήριο...
Βγάζεις τα ρούχα σου;
Μόνο το παντελόνι. Είναι γεμάτο γλίτσα.
Γιατί το έκανα αυτό;
Και δουλεύεις για το Ιρλανδικό Τουριστικό Συμβούλιο.
- Πού θες να καταλήξεις; - Καλά τα πήγαινα μόνη μου.
Ας είμαστε ειλικρινείς. Ήσουν χαμένη πριν έρθω στη ζωή σου.
Μεταφορικά μιλάω...
Τέλος πάντων...
Ξάπλωσε, φαίνεσαι κουρασμένη. Χρειάζεσαι ξεκούραση.
Για να πας στο Κάσλον Κλικ πριν από μένα;
Λέγεται Κλίτε.
Τι είδους λέξη είναι αυτή;
- Ιρλανδική. Προσαρμόσου. - Προσαρμόζομαι εύκολα.
Προσαρμόζομαι καλύτερα από σένα. Σου δίνω μια συμβουλή.
- Μη λες "φαίνεσαι κουρασμένη". - Περιέγραψες τον εαυτό σου.
Το ανταγωνιστικό πνεύμα συναντά την ανασφάλεια.
Γιατί κάποια τόσο πετυχημένη και έξυπνη όσο εσύ...
να είναι τόσο ανασφαλής;
Πέρνα την εφηβεία σου ως σπυριάρα, κοκαλιάρα κόρη...
της πιο όμορφης γυναίκας του κόσμου και μετά πες μου.
Άσε με, καλύτερα.
Ποτέ...
Ήμασταν τόσο κοντά;
Στα τσακίδια ο Θορν κι η Σερίνα. Το θέλω εγώ.
Μας καλεί το καθήκον.
Λες να σε υποστηρίξουν οι υπηρέτες;
Υποθέτω ότι θα μάθουμε.
Γεια σας. Καλώς ήρθατε.
Είμαι η Όντρι Γουντς. Εκπροσωπώ τον κ. Τζέιμσον.
Μπορώ να μιλήσω με το προσωπικό;
Είστε οι δικηγόροι απ' την Αμερική;
Θαυμάσια...
- Όλοι συμφωνούν μαζί μου. - Και μαζί μου.
Θέλω να ξαναμιλήσω στο προσωπικό. Δε βρίσκω άκρη.
Δυστυχώς, είστε άτυχος, κύριε. Είναι όλοι στη γιορτή.
Είναι η επέτειος του χωριού.
Γιορτάζουμε το ζευγάρι που ίδρυσε το χωριό πριν 200 χρόνια.
Είναι ωραία ιστορία. Αγαπιούνταν μα ο πατέρας της διαφωνούσε.
Κλέφτηκαν κι έκαναν μυστικό γάμο εδώ.
Κάθε χρόνο γιορτάζουμε προς τιμήν τους.
Είναι πολύ ρομαντικά. Χορεύουμε, τραγουδάμε.
Βασικά, ο γέρος δεν ήθελε το λεχρίτη για την κόρη του...
Και βασικά, είναι φτηνή δικαιολογία για να πίνουμε 3 μέρες.
Το άγριο θηλυκό του βάλτου...
Τρόμαξα να σε αναγνωρίσω.
Είσαι πολύ κομψή απόψε, έστω κι αν το λέω εγώ.
Κι εσύ μοιάζεις να... φοράς...
Δε σου αρέσει;
Είσαι κάτι ανάμεσα στον Λένι Κράβιτζ και τους Κις.
Ποτέ δεν είναι αργά για ροκ εντ ρολ, ε;
- Ξέρεις την ιστορία του μέρους; - Ναι, τη θεωρώ λαϊκό μύθο.
Εγώ τη βρήκα χαριτωμένη.
- Τι είναι αυτό; - Μοιάζει με πάτιν.
Όχι "που"... "πα"... Πότιν.
Είναι παραδοσιακό Ιρλανδικό ποτό. Είναι λίγο παράνομο.
Δηλαδή, είναι κάτι σαν τα "Μπαλάκια της Κατσίκας".
Χάλια είναι...
- Θα μου χαρίσετε αυτό το χορό; - Ξέρεις, δεν μπορώ...
- Θα την ευχαριστούσε πολύ. - Δουλεύω...
Θα τον μάθεις αμέσως.
Δουλεύω...
Κλότσα δυνατά!
Πολύ ωραία...
Έλα... Εσύ... Έλα.
Όχι, πήγαινε εσύ.
Χορεύεις;
Όχι, κυρία μου... Είμαι απασχολημένος.
- Θα το ήθελα, αλλά... - Μην κοιμάσαι. Κουνήσου...
Είσαι σπουδαία γυναίκα.
Είσαι παντρεμένη;
Μου επιτρέπεις μισό λεπτό;
Δεν μπορώ να σε αφήσω μόνο ούτε λεπτό, έτσι;
Έλα, γλυκέ μου, πάμε. Σοβαρολογώ αυτή τη φορά.
Πάμε!
Θαυμάσια... Ωραία. Ορίστε...
Ευχαριστώ...
Ένα ποτό για τον μικρούλη.
Οι όρκοι που πήρατε είναι ιεροί και δεσμευτικοί.
Ανταλλάξατε βέρες ως δείγμα της αιώνιας αγάπης σας.
Και τώρα, σας ονομάζω συζύγους.
Φιλήστε τη νύφη.
Είναι ωραία ιστορία.
Αγαπιούνταν, κλέφτηκαν...
κι έκαναν μυστικό γάμο εδώ.
Είναι πολύ ρομαντικό.
Οι όρκοι που πήρατε είναι ιεροί και δεσμευτικοί.
Ανταλλάξατε βέρες ως δείγμα της αιώνιας αγάπης σας.
Και τώρα, σας ονομάζω συζύγους...
Φιλήστε τη νύφη.
Θεέ μου!
Ωραία...
Θεέ μου...
- Ξύπνα! - Καλημέρα...
Κοίτα το αριστερό σου χέρι, σε παρακαλώ.
Σε παρακαλώ...
Για φαντάσου...
Έχεις κι εσύ.
Ντάνιελ, παντρευτήκαμε χθες το βράδυ;
Έτσι νομίζω.
Δε θυμάμαι λεπτομέρειες, μα νομίζω ότι η νύφη έλαμπε...
με ρούχα της Σερίνα και...
- Δεν είσαι χαρούμενη. - Φαίνομαι χαρούμενη;
Δεν μπορώ να πω. Ποτέ δε χαίρε- σαι μαζί μου. Πάντα σε νευριάζω.
Αρχίζω να θυμάμαι. Πρέπει να τους πούμε ότι δεν το θέλαμε.
- Κι αν εγώ το ήθελα; - Δεν το ήθελες. Πώς γίνεται;
Δε με θες για γυναίκα σου!
Πώς το ξέρεις;
Δεν καταλαβαίνω. Πώς γίνεται να έχει όλη η πόλη ρεπό;
Θα χωρίσουμε στη Νέα Υόρκη. Σαν να μην έγινε ποτέ.
Μα έγινε. Αυτό που κάναμε έχει βαθύτερο νόημα.
Πολλοί μεθούν, μα δεν παντρεύονται.
Χωρίς αναστολές, πράττουμε όπως νιώθουμε.
Υπόθεση Σάντερσον εναντίον Σάντερσον, Ιλινόι, 1993.
- Υποστηρίζεις αυτήν την τρέλα; - Παντρευτήκαμε χθες.
Αυτό σημαίνει κάτι.
Ήπιαμε πολύ και κάναμε λάθος. Πάλι.
- Γεια. Μόλις παντρευτήκαμε. - Συγχαρητήρια.
- Σταμάτα να το λες στον κόσμο. - Ήταν η πρώτη που το είπα.
Θα επιστρέψω.
Θεέ μου! Δεν μπορούμε να είμαστε παντρεμένοι και αντίδικοι.
- Γιατί όχι; Να πω κάτι; - Είναι γελοίο. Όχι να μην πεις.
Θα μας περιγελούν όλοι οι δικηγόροι.
- Θα αντιτάσσεσαι χωρίς λόγο. - Ξεχνάς ότι κι εγώ παντρεύτηκα.
Βλέπεις τι εννοώ; Το κεφάλι μου γυρίζει.
Βλέπεις τι έκανες; Έσπασες το πόδι του μικρούλη.
Είναι κουτσός.
Μου άρεσε... Θα τον κρατούσα για αναμνηστικό.
Λυπάμαι, Ντάνιελ.
Σε ξέρω 35 χρόνια.
Το αλκοόλ σε πειράζει.
Γίνεσαι υπερδραστήρια, επιτίθεσαι, παντρεύεσαι.
Δε θα το πω πουθενά. Θα μάθω τους νόμους της επαρχίας Κλερ.
Γιατί δε χωρίζεις εδώ;
Ωραία ιδέα. Σε 2 δεύτερα ο Τύπος θα μάθει ότι μέθυσα...
παντρεύτηκα και χώρισα σε 24 ώρες.
Απ' τις εμπειρίες μου με τα διαζύγια, που είναι πολλές...
θεωρώ ότι υπάρχει χώρος για τσαχπινιές.
Μπορείς να τον ακυρώσεις, αρκεί να μην...
Τέλος πάντων.
Πρέπει να αρχίσω αμέσως τις τσαχπινιές.
Τι είναι αυτό;
Θα κάνουμε περιποίηση χειλιών. Μπορείς να κάνεις κι εσύ.
Ο Νταβίντ παίρνει λίπος απ' τον πισινό και το βάζει στα χείλη.
Δηλαδή, μιλάς σε σύνδεση με τον πισινό σου.
Πάρε την "Πόουστ" πριν κάνεις αίτηση διαζυγίου. Σελίδα 6.
Πας για εφημερίδα;
ΔΕΣΜΕΥΜΕΝΟΙ ΜΕ ΤΟ ΝΟΜΟ
Γιατί το είπες;
Νομίζεις ότι εγώ το είπα; Γιατί να το κάνω;
Ξεκαθάρισες ότι δε θες να 'σαι παντρεμένη.
Ιδίως μαζί μου... Επιτρέπεις;
Θα πω στην Πόουστ ότι έκαναν λάθος. Ή ότι εμείς κάναμε.
Ποιο απ' τα δύο να πω;
Σε παρακαλώ, άσε το τηλέφωνο.
Δε θέλω να σε πληγώσω.
Άκουσέ με λίγο. Έχε μου εμπιστοσύνη.
Όπως με εμπιστεύεσαι εσύ;
Παντρευτήκαμε κι ας μη μας αρέσει.
Κι απ' ό,τι φαίνεται, ήταν κάπως αυθόρμητο.
Μάλλον έφταιγε το ποτό.
Τώρα, είμαστε στη Ν. Υόρκη και αντίπαλοι σε υπόθεση...
κι ό,τι κάνουμε ή δεν κάνουμε στο άμεσο μέλλον...
Συμφωνώ...
Είναι η μόνη λύση για το άμεσο μέλλον.
Δεν ολοκλήρωσα.
Να δείχνουμε παντρεμένοι, αλλιώς θα χαλάσουμε την καριέρα μας.
Μόνο ένα ερώτημα μένει.
Κάθε μάνα ονειρεύεται αυτή τη στιγμή.
Να δει την κόρη της να κλειδώνει έξω τον άντρα της.
Σταμάτα. Έγινε γάμος, μα δεν είμαστε παντρεμένοι.
- Γεια, είμαι ο σύζυγος. - Γεια, είμαι η μητέρα.
Το δωμάτιό σου. Άδειασα την ντουλάπα...
αν και ποτέ δεν κρεμάς τίποτα.
Το μπάνιο είναι από 'κεί.
Ξαναβρήκε τον εαυτό της.
Αγάπη μου, δε με πειράζει που ροχαλίζεις.
- Να χρησιμοποιώ την κουζίνα; - Δε μου είπες ότι μαγειρεύει.
Πέρασε δύσκολα. Θα συνέλθει, μη φοβάσαι.
Εγώ δεν έπρεπε να το πω αυτό;
Μου αρέσει να διαβάζω για σένα στα κοσμικά.
- Είσαι πράγματι 56; - Εν μέρει.
Θέλεις ένα κοκτέιλ;
Μόνο αν είναι πολύ μεγάλο.
Έφτιαξα κουλουράκια.
Έκοψα τη ζάχαρη. Ήταν εθιστική.
Αυτό θα φορέσεις;
- Τι έχει; - Τίποτα...
Απλώς, χρειάζεται... κάτι.
Είμαστε παντρεμένοι, το θυμάσαι;
Πρέπει να φαίνεται αληθινό.
Έστω κι αν δεν είναι.
Επίτρεψέ μου.
Λοιπόν... Πες κάτι.
Πήρες κι εσύ βέρα;
Θες να το κάνω εγώ, ή εσύ;
Εγώ μπορώ.
Τώρα θα τους ξεγελάμε.
Υποθέτω...
Κάντε ησυχία!
- Ορίστε... - Ευχαριστώ.
ΤΙ ΘΕΣ ΓΙΑ ΔΕΙΠΝΟ;
- Τηλεφώνησε η μητέρα σου. - Συνάντησα την Αμπράμοβιτς.
Την "αχαλίνωτη" Τρέισι;
Τέσσερα εκατομμύρια... Στο Άσπεν...
χαμηλή πίεση που περνά απ' τις κεντρικές πολιτείες.
Σήμερα στη Νέα Υόρκη και τις γύρω περιοχές...
ίσως παρουσιαστούν φαινόμενα καταιγίδας.
Η Σερίνα δεν ανακαίνισε και διακόσμησε μόνο...
μα έσωσε κιόλας το Κάσλον Κλίτε...
ανανέωσε τους κήπους, ζήτησε βοήθεια από την κοινότητα...
επαναφέροντας την παλιά βιομηχανία της περιοχής.
Ανανέωσε την οικονομία.
- Και το έκανε με τον κηπουρό. - Βούλωσέ το!
Δις Γουντς, αν δεν τον συγκρατήσετε...
Ο πελάτης μου υπογραμμίζει...
ότι όσο δούλευε για να συντηρήσει το κάστρο...
η γυναίκα του κοιτούσε τον εαυτό της.
Αν τίθεται θέμα απιστίας...
θα αποδείξουμε ότι ο κύριος Τζέιμσον γυρνούσε σε πορνεία.
Ησυχία...
Τι σχέση έχει αυτό;
Η κυρία Τζέιμσον δεν αξίζει να πάρει κάστρο 3 εκατομμυρίων...
επειδή κρέμασε κουρτίνες κι ήταν καλή οικοδέσποινα.
Δεν πρέπει να αλλάξει ζωή, ιδίως όταν ο άντρας της...
σπατάλησε 4 εκατομμύρια για ερωτική φωλιά στο Άσπεν!
Πώς το ξέρεις αυτό;
Σου είπα να μη μιλήσεις για το Άσπεν!
Τι έγινε το απόρρητο δικηγόρου με πελάτη;
Δεν ανέχομαι τέτοιο φέρσιμο.
Θέλω διαζύγιο.
Έγινε κατά λάθος. Ορκίζομαι.
Σκίστηκε η σακούλα σκουπιδιών και καθώς πάλευα...
Δε σε πιστεύω.
Θες διαζύγιο;
Με την πρώτη αναποδιά χωρίζεις. Σαν τους ηλίθιους πελάτες.
Μη μου επιβάλλεις την άποψή σου λες κι είσαι ηθικός.
Και η επαγγελματική ζημιά που θέλεις να αποφύγεις;
Δεν πιστεύω στα διαζύγια.
Πώς το λες αυτό; Απ' τα διαζύγια ζεις.
Μα σ' αυτά τα δυστυχισμένα ζευγάρια, τι βλέπουμε;
Εμάς βλέπουμε. Ανθρώπους που έκαναν μεγάλο λάθος.
Που δε θέλουν να παλέψουν.
Πρέπει να παλεύεις για ό,τι πιστεύεις. Δίκαια και βρόμικα.
Για να παλέψεις για ένα γάμο πρέπει να τον θες.
- Εγώ τον θέλω. - Σαχλαμάρες!
Δε μένω μαζί σου για να σώσω την καριέρα μου.
Λυπάμαι που σε απογοητεύω, μα αδιαφορώ για την καριέρα.
Μα νοιάζομαι για σένα.
Θα σου δώσω διαζύγιο, ευχαρίστως, διότι...
πες με παλαιομοδίτη, μα όταν αγαπάς κάποιον...
πρέπει να είσαι αλτρουιστής και να του δίνεις ό,τι θέλει.
Θα περάσω να πάρω τα πράγματά μου.
- Γεια, Σάρα. Η Αρλίν είμαι. - Αρλίν, να σε πάρω αργότερα;
Δεν μπορείς συνεχώς να αποφεύγεις τα δικά μου λάθη.
- Πρέπει να κάνεις τα δικά σου. - Πιστεύεις ότι κάνω λάθος;
Δεν ξέρω τι να σου πω.
Μου τελειώνουν οι χάρες.
Ξέρεις πόσο δύσκολο είναι να βάλεις ένα άρθρο...
στη σελίδα 6 της Πόουστ;
Όλα θα πάνε καλά.
Μου τηλεφώνησε η 12χρονη βοηθός του Θορν Τζέιμισον.
Δεν ξέρω πώς βρήκε το νούμερο. Είναι απόρρητο.
Με ενημέρωσε ότι ο πελάτης σας δε θα 'ρθει σήμερα...
διότι πήγε στο κάστρο του.
Το οποίο δεν έχει παραχωρηθεί, οπότε απαγορευόταν να πάει.
Φέρτε τον πίσω σε 48 ώρες, αλλιώς θα κλείσω την υπόθεση...
λόγω εσφαλμένης διαδικασίας.
Είστε καλά;
Μια χαρά.
Καλώς ήρθατε.
Είναι εδώ ο κύριος Τζέιμισον;
Κτήνος!
Θεέ μου... Είσαι...
Συγγνώμη. Νόμιζα... Φώναζες...
Εσύ δε φωνάζεις;
Ήρθαμε κι οι δύο με διαφορετικές πτήσεις.
Ετοιμαζόμασταν για καβγά όταν ήρθε η κυρία Φλάναγκαν...
κι είπε: "Χαρούμενη επέτειο".
Επτά χρόνια. Ήταν μπέμπης. Έτσι δεν είναι;
Παντρευτήκαμε εδώ. Στο κοντινό χωριό.
Αποφασίσαμε να τα βρούμε.
- Ξέρεις τώρα. Σωστά; - Δεν το βάζεις κάτω, ε;
Συμφωνώ απολύτως.
Εσείς, όμως, τι κάνετε εδώ;
Ήρθα να σου πω ότι απαγορεύεται να είσαι εδώ.
- Όμως, είμαστε. - Γιατί το κάστρο μας ανήκει.
Πάντως, ευχαριστούμε που κάνατε τόσο δρόμο.
Να μείνετε για φαγητό.
Γεια σας. Είναι οι ίδιοι. Τι κάνετε;
Πες στην κα Φλάναγκαν ότι θα έχουμε δύο επιπλέον για φαΐ.
- Δουλεύεις κι εδώ; - Και πού αλλού;
Είσαι ιερέας.
Αναφέρεστε στη γιορτή. Αυτό το κάνω για διασκέδαση.
Λένε ότι έχω εκκλησιαστικό παρουσιαστικό.
- Δεν είσαι αληθινός ιερέας; - Εγώ; Όχι.
Απ' ό,τι βλέπω πάντως, παντρευτήκατε στ' αλήθεια.
Πάντα ξεχωρίζω αυτούς που θα το κάνουν.
Συγχαρητήρια.
Άρα, αυτό σημαίνει...
Το τελευταίο που χρειάζεται κανείς εδώ...
είναι δικηγόρο διαζυγίων.
Δε θα μείνω για φαγητό, αν δε σας πειράζει.
Επιτρέψτε μου.
Ευχαριστούμε...
Και οι δύο ήσασταν υπέροχοι.
Δεν ήξερα ότι το νομικό σύστημα ήταν τόσο μπερδεμένο.
- Είσαι καλά; - Όχι, δε νομίζω.
Ξέρεις τι νομίζω;
Είχατε ερωτικό καβγαδάκι.
- Ναι, περίπου... - Πρέπει να το ξεπεράσετε.
Εσύ είπες ότι ο χωρισμός είναι πάντα η τελευταία λύση.
Ή κάτι τέτοιο.
Μπορείς να με πας;
Ξέρεις το δρόμο;
Ξέρω την Ιρλανδία σαν την παλάμη μου.
Απ' το Μονοπάτι του Γίγαντα, ως το σταυροδρόμι του Πάντι...
πέρα απ' τη γέφυρα και πίσω πάλι στο σταυροδρόμι.
- Χαθήκαμε. - Δεν μπορεί.
Έπρεπε να στρίψουμε δεξιά πιο πριν. Τι ώρα είναι η πτήση;
Γεια, έφυγε η πτήση για Νέα Υόρκη;
- Πριν δυο λεπτά. - Ο Ντάνιελ Ράφερτι έφυγε;
- Λυπάμαι, απαγορεύεται. - Θα παραβείς τον κανόνα;
Μόνο για μια φορά. Είναι πολύ σημαντικό.
Ράφερτι, είπατε;
Έφυγε. Θα φεύγατε μαζί;
Πότε είναι η επόμενη πτήση;
Ξέρεις ότι το 80% των γυναικών που λένε ότι δε θέλουν σχέση...
είναι μοναχικές;
Κι εσύ είσαι;
Ήμουν...
Πάντα λες ότι πρέπει να αγωνιζόμαστε για το γάμο...
και να μην το βάζουμε κάτω.
Το πιστεύεις πραγματικά;
Πάρα πολύ...
Γιατί;
Θέλεις να αγωνιστούμε;
Ανέχομαι καβγάδες, κατηγορίες και βρισιές όλη τη βδομάδα...
και τώρα και το Σαββατοκύριακο;
Τέλος πάντων, αφού είμαστε εδώ...
συνήγορε Γουντς, θα ήθελα να σε ρωτήσω κάτι.
Δέχεσαι αυτόν τον άντρα για νόμιμο σύζυγό σου;
Θα τον αγαπάς, θα τον τιμάς και θα τον προστατεύεις...
κι εγκαταλείποντας όλους τους άλλους, θα του είσαι πιστή;
- "Δέχομαι". - Ξέρω τι να πω.
Η μητέρα της είμαι.
- Δέχομαι. - Κι εγώ δέχομαι.
- Δεν έφτασα σ' εσένα ακόμα. - Συγγνώμη...
Τι έχετε πάθει; Θες να κρατηθείς για ασέβεια στο γάμο σου;
Συνήγορε Ράφερτι...
δέχεσαι αυτή τη γυναίκα για σύζυγο; Θα την αγαπάς...
Με την εξουσία που μου δόθηκε, σας ονομάζω συζύγους.
Μπορείς να φιλήσεις τη νύφη.
Ορίστε... Σαν τον παλιό, καλό καιρό.
Πώς να αρνηθώ;
Κλείστε την οροφή.
Υπάρχει 79% πιθανότητα να βρέξει στην επόμενη μισή ώρα.
Παρακολουθώ το δελτίο καιρού.
Υπότιτλοι του DVD {<%>} Επιμέλεια - Διορθώσεις - Συγρονισμός Sakis_68@Original*21 #by Kom...# {<%>}
Απόδοση Διαλόγων Γιώργος Τσεσμετζόγλου